подкрепят постепенното сближаване с приложимото право и регулаторни стандарти на ЕС, по-специално посочените в приложение XXXVIII към настоящото споразумение.
 Член 406
 Ще се провежда редовен диалог по въпросите от обхвата на глава 17 от дял V (Икономическо и секторно сътрудничество) от настоящото споразумение.
 ГЛАВА 18
 Политика в областта на рибарството и морска политика
 Раздел 1
 Политика в областта на рибарството
 Член 407
 1. Страните си сътрудничат по взаимноизгодни въпроси от общ интерес в сектора на рибарството, включително опазването и управлението на живите водни ресурси, инспекцията и контрола, събирането на данни и борбата с незаконния, недекларирания и нерегулирания риболов.
 2. При това сътрудничество те ще зачитат своите международни задължения, свързани с управлението и опазването на живите водни ресурси.
 Член 408
 Страните предприемат съвместни действия, обменят информация и взаимно си оказват подкрепа за насърчаване на:
 а)
 доброто управление и най-добрите практики в управлението на рибарството, така че да се гарантира опазването и управлението на рибните запаси по устойчив начин и въз основа на екосистемния подход;
 б)
 отговорния риболов и управление на рибарството, съответстващо на принципите на устойчиво развитие, така че да се опазят рибните запаси и екосистемите в добро състояние;
 в)
 сътрудничеството посредством регионалните организации за управление на рибарството (РОУР).
 Член 409
 Съгласно посоченото в член 408 от настоящото споразумение и като се вземат предвид най-добри научни становища, страните засилват сътрудничеството и координацията на своите дейности в областта на управлението и опазването на живите водни ресурси в Черно море. Страните ще насърчават изграждането на по-широко международно сътрудничество в Черно море с цел развитие на отношения в рамките на съответна регионална организация за управление на рибарството.
 Член 410
 Страните ще подкрепят инициативи като взаимния обмен на опит и предоставянето на помощ, предназначена да гарантира осъществяването на устойчива политика в областта на рибарството, основана на приоритетните области от достиженията на правото на ЕС в тази област, включваща:
 а)
 управление на живите водни ресурси, риболовно усилие и технически мерки;
 б)
 инспекция и контрол на риболовните дейности, с използване на необходимото оборудване за наблюдение, включително система за контрол на плавателните съдове, както и развитие на съответни административни и съдебни структури с правомощия да прилагат целесъобразни мерки;
 в)
 хармонизирано събиране на данни за улова, разтоварването и флота, както и на биологични и икономически данни;
 г)
 управление на риболовния капацитет, включително функциониращ регистър на риболовния флот;
 д)
 подобряване на ефикасността на пазарите, по-специално чрез поощряване на организациите на производителите, предоставяне на информация на потребителите и посредством пазарни стандарти и проследимост;
 е)
 развитие на структурна политика за сектора на рибарството, като се обръща особено внимание на устойчивото развитие на крайбрежните общности;
 Раздел 2
 Политика в областта на морското дело
 Член 411
 Като вземат предвид своето сътрудничество в сферите на рибарството, транспорта, околната среда и други свързани с морето политики, страните развиват също и сътрудничество за интегрирана морска политика, като по-специално:
 а)
 насърчават използването на интегриран подход към морското дело, доброто управление и обмена на най-добри практики в използването на морското пространство;
 б)
 установяват рамка за уреждане на спорове между конкуриращи се човешки дейности и тяхното въздействие върху морската среда,